CELEX: 32019R1919
Language: et
Date: 2019-11-08 00:00:00
Title: Nõukogu määrus (EL) 2019/1919, 8. november 2019, kalapüügivõimaluste jaotamise kohta vastavalt protokollile, millega määratakse kindlaks Euroopa Ühenduse ning Mauritaania Islamivabariigi vahelise kalandusalase partnerlusepinguga ettenähtud kalapüügivõimalused ja rahaline toetus

18.11.2019   
               
               
                  ET
               
               
                  Euroopa Liidu Teataja
               
               
                  LI 297/5
               
            
         NÕUKOGU MÄÄRUS (EL) 2019/1919,
         8. november 2019,
         kalapüügivõimaluste jaotamise kohta vastavalt protokollile, millega määratakse kindlaks Euroopa Ühenduse ning Mauritaania Islamivabariigi vahelise kalandusalase partnerlusepinguga ettenähtud kalapüügivõimalused ja rahaline toetus
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Ühenduse ja Mauritaania Islamivabariigi vaheline kalandusalane partnerlusleping („partnerlusleping“), (1) mis on heaks kiidetud nõukogu määrusega (EÜ) nr 1801/2006, (2) jõustus 8. augustil 2008.
                  
               
                     (2)
                  
                  
                     Partnerluslepingu protokolli, millega on määratud kindlaks kalapüügivõimalused ja rahaline toetus, mis jõustus samal päeval ja mille kehtivusaeg oli kaks aastat, on mitu korda uuega asendatud.
                  
               
                     (3)
                  
                  
                     Kõnealuse lepingu kehtiv protokoll (3) („protokoll“) aegub 15. novembril 2019.
                  
               
                     (4)
                  
                  
                     Nõukogu andis komisjonile 8. juuli 2019 aastal loa alustada Mauritaania Islamivabariigiga läbirääkimisi uue kestliku kalapüügi alase partnerluslepingu ja selle rakendusprotokolli sõlmimise üle.
                  
               
                     (5)
                  
                  
                     Enne nende läbirääkimiste lõppu pidas komisjon liidu nimel läbirääkimisi partnerluslepingu protokolli kehtivusaja kuni üheaastast pikendamist käsitleva kirjavahetuse vormis kokkuleppe(„kirjavahetuse vormis kokkulepe“) sõlmimise üle. Nende läbirääkimiste tulemusena parafeeriti kirjavahetuse vormis kokkulepe 4. septembril 2019.
                  
               
                     (6)
                  
                  
                     Vastavalt nõukogu otsusele (EL) 2019/1918 (4) allkirjastati kirjavahetuse vormis kokkulepe 13. novembril 2019.
                  
               
                     (7)
                  
                  
                     Tuleks kindlaks määrata meetod kalapüügivõimaluste jaotamiseks liikmesriikide vahel protokolli pikendatud kehtivuse ajal.
                  
               
                     (8)
                  
                  
                     Kui ilmneb, et protokolli kohaselt liidule jaotatud kalapüügivõimalusi ei kasutata täielikult, teavitab komisjon vastavalt Euroopa Parlamendi ja nõukogu määruse (EL) 2017/2403 (5) artikli 47 lõikele 2 sellest asjaomaseid liikmesriike ning nõuab neilt kinnitust selle kohta, et kalapüügivõimalusi ei ole täielikult kasutatud. Kui vastust ei esitata nõukogu kehtestatud tähtpäevaks, käsitatakse seda kinnitusena, et asjaomase liikmesriigi laevad ei kasuta nimetatud perioodil oma kalapüügivõimalusi täielikult. Kõnealune tähtaeg tuleb kindlaks määrata.
                  
               
                     (9)
                  
                  
                     Seega tuleks käesolevat määrust kohaldada ajutiselt alates kirjavahetuse vormis kokkuleppe allkirjastamise kuupäevast,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kalapüügivõimalused
            
               1.   Protokollis, millega määratakse selle kehtivuse pikendamise ajaks kindlaks Euroopa Ühenduse ja Mauritaania Islamivabariigi vahelise kalandusalase partnerlusepinguga ettenähtud kalapüügivõimalused ja rahaline toetus, sätestatud kalapüügivõimalused jaotuvad liikmesriikide vahel järgmiselt:
               
                           a)
                        
                        
                           püügikategooria 1 – vähilaadsete (v.a langustid ja krabid) püüdmiseks ettenähtud laevad:
                           
                                       Hispaania
                                    
                                    
                                       4 150  tonni
                                    
                                 
                                       Itaalia
                                    
                                    
                                       600 tonni
                                    
                                 
                                       Portugal
                                    
                                    
                                       250 tonni
                                    
                                 korraga võib Mauritaania vetes olla kuni 25 selle püügikategooria laeva;
                        
                     
                           b)
                        
                        
                           püügikategooria 2 – senegali merluusi püügi traalerid (mitte külmutustraalerid) ja põhjaõngejadalaevad:
                           
                                       Hispaania
                                    
                                    
                                       6 000  tonni
                                    
                                 korraga võib Mauritaania vetes olla kuni 6 selle püügikategooria laeva;
                        
                     
                           c)
                        
                        
                           püügikategooria 3 – põhjalähedaste liikide (v.a senegali merluus) püügiks ettenähtud laevad, mis kasutavad muid püügivahendeid kui traalnoot:
                           
                                       Hispaania
                                    
                                    
                                       3 000  tonni
                                    
                                 korraga võib Mauritaania vetes olla kuni kuus selle püügikategooria laeva;
                        
                     
                           d)
                        
                        
                           püügikategooria 4 – tuunipüügiseinerid (võrdluskogus 12 500 tonni)
                           
                                       Hispaania
                                    
                                    
                                       17 püügilitsentsi (aastased)
                                    
                                 
                                       Prantsusmaa
                                    
                                    
                                       8 püügilitsentsi (aastased)
                                    
                                 
                     
                           e)
                        
                        
                           püügikategooria 5 – ritvõngedega ja triivõngejadaga tuunipüügilaevad (võrdluskogus 7 500 tonni)
                           
                                       Hispaania
                                    
                                    
                                       14 püügilitsentsi (aastased)
                                    
                                 
                                       Prantsusmaa
                                    
                                    
                                       1 püügilitsents (aastane)
                                    
                                 
                     
                           f)
                        
                        
                           püügikategooria 6 – pelaagilisi traalnootasid kasutavad külmutustraalerid:
                           
                                       Saksamaa
                                    
                                    
                                       12 560  tonni
                                    
                                 
                                       Prantsusmaa
                                    
                                    
                                       2 615  tonni
                                    
                                 
                                       Läti
                                    
                                    
                                       53 913  tonni
                                    
                                 
                                       Leedu
                                    
                                    
                                       57 642  tonni
                                    
                                 
                                       Madalmaad
                                    
                                    
                                       62 592  tonni
                                    
                                 
                                       Poola
                                    
                                    
                                       26 112  tonni
                                    
                                 
                                       Ühendkuningriik
                                    
                                    
                                       8 531  tonni
                                    
                                 
                                       Iirimaa
                                    
                                    
                                       8 535  tonni
                                    
                                 Protokolli pikendamise kehtivusaja jooksul on liikmesriikidel järgmine arv kvartalilitsentse:
                           
                                       Saksamaa
                                    
                                    
                                       4
                                    
                                 
                                       Prantsusmaa
                                    
                                    
                                       2
                                    
                                 
                                       Läti
                                    
                                    
                                       20
                                    
                                 
                                       Leedu
                                    
                                    
                                       22
                                    
                                 
                                       Madalmaad
                                    
                                    
                                       16
                                    
                                 
                                       Poola
                                    
                                    
                                       8
                                    
                                 
                                       Ühendkuningriik
                                    
                                    
                                       2
                                    
                                 
                                       Iirimaa
                                    
                                    
                                       2
                                    
                                 Liikmesriigid teatavad komisjonile juhtudest, kui teatavad litsentsid võidakse anda teiste liikmesriikide käsutusse.
                           korraga võib Mauritaania vetes olla kuni 19 selle püügikategooria laeva;
                        
                     
                           g)
                        
                        
                           püügikategooria 7 – värske pelaagilise püügi laevad:
                           
                                       Iirimaa
                                    
                                    
                                       15 000  tonni
                                    
                                 Juhul kui neid kalapüügivõimalusi ei kasutata, võib need kanda üle püügikategooria 6 alla vastavalt selle kategooria jaotamispõhimõttele.
                        
                     
                           h)
                        
                        
                           püügikategooria 2a – senegali merluusi (külmutus)traalerid:
                           Hispaania:
                           
                                       senegali merluus
                                    
                                    
                                       3 500  tonni
                                    
                                 
                                       kalmaar
                                    
                                    
                                       1 450  tonni
                                    
                                 
                                       seepia
                                    
                                    
                                       600 tonni
                                    
                                 Korraga võib Mauritaania vetes olla kuni kuus selle püügikategooria laeva.
                        
                     
            
               2.   Määruse (EL) 2017/2403 artikli 47 lõikes 2 osutatud tähtaeg, mille jooksul peavad liikmesriigid kinnitama, et nad ei kasuta protokolli alusel jaotatud kalapüügivõimalusi täielikult, on kümme tööpäeva arvestatuna kuupäevast, millal komisjon teatab neile, et kalapüügivõimalused ei ole ammendatud.
            
         
         
            Artikkel 2
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Käesolevat määrust kohaldatakse alates kirjavahetuse vormis sõlmitud kokkuleppe ajutise kohaldamise kuupäevast.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. november 2019
            
               
                  Nõukogu nimel
               
               
                  eesistuja
               
               L. ANDERSSON
            
         
         
            (1)  ELT L 343, 8.12.2006, lk 4.
         
            (2)  Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).
         
            (3)  Protokoll, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus (ELT L 315 1.12.2015, lk 3).
         
            (4)  Nõukogu 8. novembri 2019. aasta otsus (EL) 2019/1918 Euroopa Liidu ja Mauritaania Islamivabariigi vahelise kirjavahetuse vormis kokkuleppe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ning mis aegub 15. novembril 2019) Euroopa Liidu nimel allkirjastamise ja selle ajutise kohaldamise kohta (vt käesoleva Euroopa Liidu Teataja lk 1).
         
            (5)  Euroopa Parlamendi ja nõukogu 12. detsembri 2017. aasta määrus (EL) 2017/2403, milles käsitletakse välispüügilaevastike jätkusuutlikku majandamist ja millega tunnistatakse kehtetuks nõukogu määrus (EÜ) nr 1006/2008 (ELT L 347, 28.12.2017, lk 81).